Document ID: /roh_data/filtered/fineweb-2-filterrobots_roh.jsonl.gz/29166

Betg la selvaschina mabain l’automobilist vegn infurmà da star attent sin via. Avant radund 10 onns ha la secziun da chatscha Albris sut la batgetta dal president Gian Carl Lutz inizià la montascha dad in sistem che duai evitar accidents cun selvaschina sin il traject avant la vischnanca da Puntraschigna.
In sistem cun success
Suenter 10 onns possian ins dir, ch'il sistem saja sa verifitgà. Da radund 10 accidents l’onn sajan quels sa reducids sin quasi nagins pli, uschia il guardiaselvaschina Daniel Godly.
Cameras termicas registreschan la temperatura dad in animal en vischinanza da la via principala. Sinaquai vegn immediat activà ina tabla d’infurmaziun al cumenzament. Quella avertescha da reducir il tempo cun l'auto. Il traject è radund 870 meters lung ed ha custà radund 150’000 francs.